चितवनका स्थायी वासिन्दा प्रचण्डलाई त्यहीँबाट राजनीति गर्न कांग्रेस वाधक थियो । कांग्रेसलाई सुताएर आफ्नो राजनीतिक सवार गर्ने रणनीति बनाएका प्रचण्ड जतिवेला सफल भए, त्यो समय थियो, सत्ता हस्तान्तरण गर्ने व्यक्ति नैं कांग्रेसको नेतृत्व थियो। यही मौकामा प्रचण्डले स्थानीय तहको निर्वाचन पहिलो चरणको सम्पन्न हुनासाथ कांग्रेसको नेतृत्वलाई सत्ता हस्तान्तरण गर्ने एउटा रणनीतिक प्रस्ताव अघि सारेको पाइन्छ । स्रोतका अनुसार प्रचण्डले कांग्रेस सभापति देउवालाई एमालेले राप्रपासँग समिकरण गरेर सत्ता गठबन्धन दललाई किनारा लगाउन खोजेकोले आफूहरू पनि चुनावी तालमेल लागौं भन्ने सुझाव दिएछन् ।
